กรุงเทพมหานครจัดงานสัปดาห์เมืองพี่เมืองน้อง ประจำปี 2562  เพื่อกระชับความสัมพันธ์เมืองใหญ่ในต่างประเทศ ให้สอดคล้องกับแผนพัฒนากรุงเทพมหานคร ระยะ 20 ปี
นายเกรียงยศ สุดลาภา รองผู้ว่าราชการกรุงเทพมหานคร เปิดเผยว่า กรุงเทพมหานครจัดงานสัปดาห์เมืองพี่เมืองน้อง หรือ Sister City Week 2019 กำหนดจัดขึ้นระหว่างวันที่ 27 มิถุนายน - 1 กรกฎาคม 2562 ที่หอศิลปวัฒนธรรมกรุงเทพมหานคร โดยกรุงเทพมหานครได้เชิญเมืองพี่เมืองน้องจำนวน 35 เมืองทั่วโลก มีเมืองที่ให้การตอบรับเข้าร่วมงานจำนวน 18 เมือง รวม 180 คน อาทิ กรุงโซลและเมืองแตกู สาธารณรัฐเกาหลี//กรุงปักกิ่ง มณฑลชานตง นครเซี่ยงไฮ้ นครเฉิงตู สาธารณรัฐประชาชนจีน //จังหวัดฟูกูโอกะและจังหวัดไอจิ ประเทศญี่ปุ่น// และเมืองโปร์โต้ สาธารณรัฐโปรตุเกส         สำหรับกิจกรรมที่จัดขึ้นในครั้งนี้เป็นการกระชับความสัมพันธ์ระหว่างเมืองพี่เมืองน้อง ได้พบปะพูดคุยถึงความร่วมมือในการพัฒนาการบริหารจัดการเมืองในรูปแบบต่างๆ นอกจากนี้ยังเป็นเวทีให้แต่ละประเทศได้มีโอกาสเผยแพร่ศิลปวัฒนธรรมท้องถิ่น เพื่อเกิดการแลกเปลี่ยนศิลปวัฒนธรรม นวัตกรรม และความรู้ ของแต่ละประเทศ ตลอดจนส่งเสริมให้เกิดเศรษฐกิจหมุนเวียนภายในประเทศเพื่อนำไปสู่การเป็นมหานครแห่งเอเชีย. ตามวิสัยทัศน์ในการพัฒนากรุงเทพมหานครระยะ 20 ปี        ทั้งนี้ กรุงเทพมหานครได้จัดการศึกษาดูงานการพัฒนาระบบขนส่งมวลชนทางราง ณ โครงการรถไฟฟ้าสายสีน้ำเงินส่วนต่อขยายช่วงหัวลำโพงถึงบางแค โดยเป็นรถไฟฟ้าสายแรกที่มีการขุดเจาะทางวิ่งลอดใต้แม่น้ำเจ้าพระยา เพื่อเป็นการแสดงศักยภาพของเมือง ผ่านความเชื่อมโยงเครือข่ายการพัฒนาโครงสร้างพื้นฐาน เพื่อประโยชน์ของประชาชนและการพัฒนาอย่างยังยืน หลังจากนั้นจะนำคณะผู้แทนจากเมืองพี่เมืองน้องเยี่ยมชมมิวเซียมสยาม เพื่อเรียนรู้ด้านวัฒนธรรมวิถีชีวิตและภูมิปัญญาของไทย #เมืองพี่เมืองน้อง  #สำนักข่าว #กรมประชาสัมพันธ์